APSTIPRINU:

Rēzeknes novada Sporta skolas direktors

\_\_\_\_\_\_\_\_\_\_\_\_\_\_\_\_\_\_\_\_\_ A.Ciukmacis

07.06.2024.

# 

**RĒZEKNES NOVADA APVIENĪBU PĀRVALŽU**

**“SPORTA KAUSS 2024”**

**3X3 BASKETBOLĀ**

# NOLIKUMS

**1. Mērķis un uzdevumi**

1.1. Popularizēt basketbolu Rēzeknes novada iedzīvotāju vidū.

1.2. Veicināt aktīvu atpūtu un veselīgu dzīvesveidu novadā.

1.3. Noskaidrot labākās Rēzeknes novada pagastu apvienību basketbola komandas.

**2. Vieta un laiks**

2.1. Sacensības notiek 2024.gada 21.jūnijā Viļānu vidusskolas sporta laukumā.

2.2. Sacensību sākums plkst. 17:00.

2.3. Spēļu grafiks tiek sagatavots pēc pieteikumu saņemšanas.

**3. Vadība**

3.1. Sacensības organizē un vada Rēzeknes novada Sporta skola.

3.2. Sacensību organizators: Aivars Kaupužs (tālr. 29265418).

3.3. Sacensību galvenais tiesnesis Arvis Malta. (tālr. 26677818).

**4. Dalībnieki un izspēles kārtība**

4.1. Sacensībās piedalās Rēzeknes novada apvienību komandas (līdz 2 komandām no katras apvienības, gan sievietēm, gan vīriešiem).

4.2. Sacensībās piedalās tikai Rēzeknes novada pagastu apvienību komandas, ar attiecīgās apvienības sportistiem.

4.3. Komandas sastāvs līdz 4 dalībniekiem, laukumā spēlē 3 (drīkst pieteikt ne vairāk kā 2 spēlētājus līdz 18 gadiem, uzņemoties atbildību par viņu dalību sacensībās).

4.4. Komandas izspēlē apļa sistēmu. Komandu kārtas numurs tiek piešķirts atbilstoši saņemtajam pieteikumam.

4.5. Spēles ilgums – vīriešu komandas spēlē līdz 15 punktiem, bet sieviešu komandas līdz 11 punktiem. Komandai ir jāuzvar vismaz ar divu punktu starpību.

4.6. Punktu skaitīšana spēles laikā – tālmetiens - 2 punkti; metiens tuvāk par tālmetiena līniju- 1 punkts ; soda metiens - 1punkts.

4.7. Pirms spēles izlozē noskaidro, kura komanda uzsāk spēli ar bumbu.

4.8. Ja sods ir metienā, tad ir jāmet soda metiens/i. Ja tiek fiksēts sods un grozs tiek gūts, tad spēlētājam ir jāizpilda 1 soda metiens. Ja soda brīdī netiek gūts grozs, tad jāizpilda attiecīgi 2 vai 1 soda metiens.

4.9. Bumbas pieskaršanās groza konstrukcijai ir auts.

4.10. Komandai ir 12 sekunžu uzbrukuma laiks.

4.11. Par uzvaru komandai 2 punkti; par zaudējumu – 1 punkts, par atteikšanos aizvadīt spēli vai par neierašanos uz spēli komanda saņem 0 punktu.

4.12. Vienādu punktu gadījumā, augstāka vieta ir komandai, kura uzvarējusi savstarpējā spēlē. Ja vienāds punktu skaits vairākām komandām, tiek skaitīta iegūto punktu starpība. Ja punktu starpība ir vienāda, uzvarētāju noskaidro ar soda metieniem, ko veic katrs pieteiktais komandas spēlētājs.

4.13. Spēļu tiesāšanu veic paši spēlētāji. Uzbrucējs ar bumbu nosaka vai ir bijis sods. Ja ir, tad tas ir jāpasaka skaļi un skaidri ar vārdu “Sods”. Pēc pārkāpuma metienā attiecīgi izpilda soda metienu, pēc otrā pārkāpuma vienā uzbrukumā, kas nav metienā tiek piešķirts 1 soda metiens.

4.14. Atklāts sitiens pretiniekam ir automātiska spēlētāja diskvalifikācija no turpmākām sacensībām.

4.15. Sacensību laikā dalībniekiem un skatītājiem būs iespēja piedalīties individuālajos konkursos.

4.16. Jautājumu vai pretenziju gadījumā, vērsties pie galvenā sacensību tiesneša. Galvenajam sacensību tiesnesim strīdus situācijā pieder gala vārds un tas nav apspriežams.

**5. Pieteikumi**

5.1. Komandas jāpiesaka līdz 20. jūnijam. T:29265418 vai aivars.kaupuzs@rezeknesnovads.lv.

5.2. Rakstisko pieteikumu ar spēlētāju parakstiem jāiesniedz sacensību norises dienā galvenajam tiesnesim (1. pielikums).

**6. Medicīniskais nodrošinājums**

6.1. Katrs sacensību dalībnieks ir atbildīgs par savu veselības stāvokli, ko ar parakstu apstiprina komandas pieteikumā.

6.2. Nepieciešamības gadījumā sacensību organizatori nodrošina neatliekamās medicīniskās palīdzības izsaukšanu uz turnīra norises vietu.

6.3. Organizatori neuzņemas atbildību par personai nodarītajiem materiālajiem un fiziskajiem zaudējumiem un traumām.

**7. Disciplinārie noteikumi**

7.1. Dalībniekiem jāuzvedas godprātīgi un pieklājīgi, ievērojot "godīgas spēles" principu, ne tikai pret tiesnešiem, bet arī pretinieku komandas biedriem un skatītājiem.

7.2. Komanda ir atbildīga par katru komandas spēlētāju, pārstāvju un līdzjutēju nesportisko darbību un sporta bāzes iekšējās kārtības noteikumu ievērošanu.

**8. Apbalvošana**

1.-3. vietas komandas tiek apbalvotas ar kausiem.

1.-3. vietas spēlētāji tiek apbalvoti individuāli ar medaļām.

**9. Finansiālie nosacījumi un dalības maksa**

9.1. Līdzdalība sacensībās bez maksas.

9.2. Visus izdevumus, kas saistīti ar dalību sacensībās, apmaksā pati komanda.

**10. Citi noteikumi**

10.1. Spēļu laikā iespējama pasākuma dalībnieku fotografēšana un filmēšana publicēšanai Rēzeknes novada Sporta skolas informatīvajos kanālos, sociālajos tīklos un Rēzeknes novada mājaslapā sabiedrības informēšanas nolūkos.

10.2. Turnīra organizators ir atbildīgs par dalībnieku personas datu aizsardzību.

**RĒZEKNES NOVADA “SPORTA KAUSS 2024”**

**3x3 BASKETBOLĀ**

(komandas nosaukums)

PIETEIKUMS

|  |  |  |  |  |
| --- | --- | --- | --- | --- |
| N.p.k. | Vārds, uzvārds | Dzimšanas gads | Deklarētā  dzīvesvieta | Paraksts par veselības atbilstību līdzdalībai sacensībās un sacensību nolikuma ievērošanu |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Komandas pārstāvis:

Paraksts:

Tel. Nr.\_\_\_\_\_\_\_\_\_\_\_\_\_

e-pasts:\_\_\_\_\_\_\_\_\_\_\_\_\_\_